ਨਰਾਇਣ ਦੇਸਾਈ
ਨਰਾਇਣ ਦੇਸਾਈ (24 ਦਸੰਬਰ 1924 - 15 ਮਾਰਚ 2015) ਗਾਂਧੀ ਕਥਾ ਵਾਚਕ ਅਤੇ ਗੁਜਰਾਤ ਵਿਦਿਆਪੀਠ ਦਾ ਸੇਵਾਮੁਕਤ ਚਾਂਸਲਰ ਸੀ। ਉਹ ਗਾਂਧੀਜੀ ਦੇ ਨਿਜੀ ਸਕੱਤਰ ਅਤੇ ਉਹਨਾਂ ਦੇ ਜੀਵਨੀਕਾਰ ਮਹਾਦੇਵ ਦੇਸਾਈ ਦਾ ਪੁੱਤਰ ਸੀ, ਜਿਸ ਨੂੰ ਦੁਨੀਆ ਉਸ ਸ਼ਖਸ ਦੇ ਤੌਰ ਉੱਤੇ ਜਾਣਦੀ ਹੈ ਜਿਸ ਨੇ ਮਹਾਤਮਾ ਗਾਂਧੀ ਦੀ ਜੀਵਨੀ ਦਾ ਅੰਗਰੇਜ਼ੀ ਵਿੱਚ ਅਨੁਵਾਦ ਕੀਤਾ ਸੀ। ਨਰਾਇਣ ਦੇਸਾਈ ਭੂਦਾਨ ਅੰਦੋਲਨ ਅਤੇ ਸੰਪੂਰਣ ਕ੍ਰਾਂਤੀ ਅੰਦੋਲਨ ਨਾਲ ਜੁੜਿਆ ਰਿਹਾ ਸੀ ਅਤੇ ਉਂਸਨੂੰ ਗਾਂਧੀ ਕਥਾ ਲਈ ਜਾਣਿਆ ਜਾਂਦਾ ਹੈ, ਜੋ ਉਸ ਨੇ 2004 ਵਿੱਚ ਸ਼ੁਰੂ ਕੀਤੀ ਸੀ। ਉਸ ਦਾ ਸਬੰਧ ਸਿੱਧਾ ਮਹਾਤਮਾ ਗਾਂਧੀ ਦੇ ਜੀਵਨ ਨਾਲ ਸੀ ਅਤੇ ਉਸ ਨੇ ਆਪਣੇ ਜੀਵਨ ਦੇ ਪਹਿਲੇ 22 ਸਾਲ ਮਹਾਤਮਾ ਗਾਂਧੀ ਦੇ ਨਾਲ ਗੁਜ਼ਾਰੇ ਸਨ। ਗਾਂਧੀ ਜੀ ਉਸ ਨੂੰ ਬਬਲੂ ਕਹਿ ਕੇ ਬੁਲਾਉਂਦੇ ਸਨ।